stanford-oval/wikipedia huggingface dataset:
Akselerationismi
Suuntaukset > Vasemmistolainen akselerationismi

Vasemmistolaisessa akselerationismissa tavoitellaan jälkikapitalistista järjestelmää eli eräänlaista kommunismia. Suuntaus ammentaa marxilaisuudesta ja kriittisen teorian koulukunnasta. Vasemmistolaiset akselerationistit näkevät kapitalismin viallisena ja haitallisena järjestelmänä, joka aiheuttaa sosiaalisia ja ympäristöongelmia. Heidän mukaansa kapitalismi voidaan voittaa vain kiihdyttämällä sitä kohti pistettä, jossa teknologia tekee siitä tarpeettoman. Tähän kiihdytettävään teknologiaan kuuluvat automaatio, robotisointi, tekoäly ja uusiutuvien energianlähteiden hyödyntäminen.
Joidenkin mukaan akselerationismissa on kyse kapitalismin liiallisimpien piirteiden viemisestä mahdollisimman nopeasti äärimmilleen, jolloin on odotettavissa kapitalismin vastainen reaktio. Joidenkin filosofien mukaan oleellista kapitalismin kaatamisessa on kapitalismin työkalujen ottaminen uusiokäyttöön muutoksen kiihdyttämiseksi, eikä niiden täydellinen hylkääminen.
Professori Antti Eskola korosti 1960-luvulla kapitalismin väkivaltarakenteiden paljastamista provosoimalla yhteenottoja: "yhteiskunnalle on jatkuvasti annettava aihetta käyttää pakkokeinoja". Punainen armeijakunta uskoi murhien provosoivan Länsi-Saksan hallitusta rakentamaan poliisivaltion, mikä saisi tavalliset kansalaiset kääntymään kommunismin kannattajiksi.
Suuntaukset > Oikeistolainen akselerationismi

Oikeistolaisessa akselerationismissa pyritään myös kiihdyttämään teknologista kehitystä ja kapitalismia. Siinä kapitalismia ei kuitenkaan pyritä hävittämään, vaan sen tavoitteena on vapautuminen nykyisenkaltaisesta sääntelystä. Siitä seuraisi tranhumanistinen tai posthumanistinen maailma, jossa ihminen on ottanut suuren kehitysaskeleen teknologian myötä, ylittänyt lajinsa rajalliset ominaisuudet ja saavuttanut evoluutiossaan käännekohdan. Oikeistolainen akselerationismi on individualistista ja libertaristista, ja siinä katsotaan, ettei yli-inhimillisten kykyjen tarvitse olla kaikkien saatavilla.
Suuntaukset > Valkoinen akselerationismi

Valkoinen akselerationismi on militanttia ja äärioikeistolaista akselerationismia, jossa tavoitellaan valkoista etnonationalistista valtiota tai ylivaltiollista imperiumia. Yhteiskuntien vakautta pyritään horjuttamaan kiihdyttämällä väestöryhmien välisiä jännitteitä tai poliittista vastakkainasettelua. Systeemisen tason muutosta ei uskota voitavan saavuttaa demokraattisin keinoin, koska vallitseva järjestelmä on vienyt oppositiovoimilta demokraattiset vaikutusmahdollisuudet.
Valkoisen akselerationismin tavoitteena on romahduttaa valtio kaaoksen ja väkivallan kautta ja pystyttää valtatyhjiöön natsivaltakunta. Valtion romahduttaminen anarkiaan aiheutetaan terrori-iskuilla, ja sen jälkeen  kaaokseen valmistautuneet kansallissosialistit pääsevät valtaan. Aatteen kannattajat muodostavat tutkija Leena Malkin mukaan äärioikeiston sisällä hyvin pienen ryhmän. Malkin mukaan akselerationistit eivät edes pyri saavuttamaan suurten joukkojen kannatusta.
Akselerationismin äärioikeistolaisen version on kehittänyt yhdysvaltalainen uusnatsi James Mason. Valtioneuvoston julkaisema tutkimus samaistaa akselerationismin ja siege-kulttuurin. Siege-kulttuuri on saanut alkunsa Masonin kirjoituksista, erityisesti kirjasta Siege. Siege kuvaa strategiaa, joka nojaa ilman johtajaa toimivien yksittäisten ihmisten ja pienten terroristisolujen tekemiin terrori-iskuihin.
Äärioikeistolaista akselerationismia Suomessa

Suomessa äärioikeistolaista akselerationismia kannattava viiden hengen ryhmä paljastui vuonna 2021, mutta poliisi oli seurannut ryhmää vuodesta 2019. Ryhmän jäsenet ovat kantasuomalaisia noin 25-vuotiaita miehiä, ja he asuvat Pohjois-Satakunnassa Kankaanpään seudulla.
Kirjepommien lähettämisestä epäilty pirkanmaalainen maisteri oli kirjoittanut tietokirjoja akselerationismista. Lahden uusnatsiterroristien motiivit pohjautuivat poliisin mukaan akselerationistiseen ideologiaan.
Sony’s Spider-Man Universe

| Sony’s Spider-Man Universe |
| --- | --- |
Ohjaaja:   Ruben Fleischer  Andy Serkis  Daniel Espinosa  S. J. Clarkson  Kelly Marcel  J. C. Chandor 
Käsikirjoittaja:   Kelly Marcel  Matt Sazama  Burk Sharpless  Art Marcum  Matt Holloway 
Perustuu:  Marvel Comicsin sarjakuvahahmoihin
Tuottaja:   Avi Arad  Matt Tolmach  Amy Pascal 
Valmistustiedot
Valmistusmaa:   Yhdysvallat
Tuotantoyhtiö:   Columbia Pictures  Marvel Entertainment 
Levittäjä:  Sony Pictures Releasing
Ensi-ilta:  2018–
Alkuperäiskieli:  englanti
Budjetti:  Yhteensä (6 elokuvaa): 635 miljoonaa $
Tuotto:  Yhteensä (5 elokuvaa): 2,163 miljoonaa $
Infobox OKVirheellinen NIMI-arvo: 
Sony’s Spider-Man Universe (SSU) on yhdysvaltalainen mediajatkumo ja jaettu universumi, jonka keskiössä ovat Columbia Picturesin toteuttamat Marvel Comicsin sarjakuviin perustuvat supersankarielokuvat. Kaikki sarjan elokuvat sijoittuvat samaan kuvitteelliseen universumiin ja jakavat yhteisiä juonielementtejä, tapahtumapaikkoja ja hahmoja. Elokuvat ovat olleet tuotannossa vuodesta 2016 alkaen ja kahden ensimmäisen elokuvan esituotanto alkoi vuonna 2017. Kaikki sarjan elokuvat keskittyvät Hämähäkkimiehen mytologiaan kuuluviin antisankareihin ja superroistoihin.
Hämähäkkimies-elokuville kaavailtiin jaettua universumia jo joulukuusta 2013 alkaen ja sen suunniteltiin alkavan elokuvan The Amazing Spider-Man 2 (2014) myötä. Suunnitelmaan kuului The Amazing Spider-Man -elokuvasarjan kolmannen ja neljännen osan lisäksi spin-off -elokuvia useista Hämähäkkimiehen vihollisista, kuten Kuuden Koplasta ja Venomista. The Amazing Spider-Man 2:n saaman kritiikin ja heikon taloudellisen menestyksen vuoksi suunnitelmat kuitenkin hylättiin ja helmikuussa Sony teki sopimuksen Marvel Studiosin kanssa tulevien Spider-Man -elokuvien sijoittamisesta Marvel Cinematic Universeen (MCU). Tämän yhteistyön kautta toteutettiin elokuvat Spider-Man: Homecoming (2017), Spider-Man: Far From Home (2019) ja Spider-Man: No Way Home (2021), Sonyn toteuttaessa erikseen Venomin (2018) MCU:sta erillisenä elokuvana, joka aloittaisi oman elokuvauniversuminsa. Sonylla on myös kehitteillä useita näyteltyjä elokuvia Hämähäkkimieheen liittyvistä hahmoista.
Venomin jälkeen julkaistiin Venom: Let There Be Carnage (2021), Morbius (2022), Madame Web (2024), Venom: The Last Dance (2024) ja Kraven the Hunter (2024). Kyseiseen elokuvasarjaan on tekeillä myös näyteltyjä televisiosarjoja, kuten Spider-Noir.
Elokuvat

| Elokuva | Ensi-ilta | Ohjaaja(t) | Käsikirjoittaja(t) | Tuottaja(t) |
| --- | --- | --- | --- | --- |

| Venom | 2018-10-55. lokakuuta 2018 | Ruben Fleischer | Scott Rosenberg, Jeff Pinkner ja Kelly Marcel | Avi Arad, Matt Tolmach ja Amy Pascal |
| Venom: Let There Be Carnage |  2021-10-11. lokakuuta 2021  2021-10-2222. lokakuuta 2021 | Andy Serkis | Kelly Marcel | Avi Arad, Matt Tolmach, Amy Pascal, Kelly Marcel, Tom Hardy ja Hutch Parker |
| Morbius | 2022-4-11. huhtikuuta 2022 | Daniel Espinosa | Matt Sazama, Burk Sharpless, Art Marcum ja Matt Holloway | Matt Tolmach, Avi Arad ja Lucas Foster |
| Madame Web | 2024-2-1414. helmikuuta 2024 | S. J. Clarkson | Matt Sazama ja Burk Sharpless, Claire Parker ja S. J. Clarkson | Lorenzo di Bonaventura |
| Venom: The Last Dance | 2024-10-2525. lokakuuta 2024 | Kelly Marcel | Kelly Marcel ja Tom Hardy | Avi Arad, Matt Tolmach, Amy Pascal, Kelly Marcel, Tom Hardy ja Hutch Parker |
| Kraven the Hunter | 2024-12-1313. joulukuuta 2024 | J. C. Chandor | Art Marcum, Matt Holloway ja Richard Wenk | Avi Arad, Matt Tolmach ja David Householter |

Ennen Sonyn ja Marvelin sopimusta tuottaa yhdessä uudet Hämähäkkimies-elokuvat, Sony suunnitteli useita spin-off -elokuvia muista Marvel Comicsin sarjakuvahahmoista, mukaan lukien Venomista. Marraskuussa 2015 spin-off -elokuvien luultiin olevan peruttu ja Sonyn keskittyvän sopimukseensa Marvelin kanssa. Maaliskuussa 2016 Sony kuitenkin ilmoitti aikovansa vielä toteuttaa Venomin, jonka oli tarkoitus aloittaa uusi elokuvauniversumi, joka on erillinen MCU:sta.  In May 2017, Sony julkisti Venomin aloittavan oman Marvel-universuminsa. Seuraavan kuukauden aikana Feige vahvisti elokuvan olevan yksinomaan Sonyn projekti, eikä Marvelilla ollut suunnitelmia toteuttaa crossoveria Venomin ja MCU:n välille, vaikka pian tämän jälkeen Pascal ilmoitti, että Sonyn suunnitelmana oli saada uudet Marvel-elokuvansa sijoittumaan samaan maailmaan Spider-Man: Homecomingin kanssa, kuvaillen niitä "lisäksi" siihen maailmaan. Hän sanoi uusien elokuvien tapahtumien vaikuttavan toisiinsa ja että Hollandin Hämähäkkimies voisi mahdollisesti esiintyä elokuvissa, molempien elokuvaversumien keskenään jakamana hahmona.
Elokuvat > Venom (2018)

Journalistin uransa päätyttyä Eddie Brock yrittää uransa palauttamiseksi tutkia Life-säätiötä, jonka laboratoriosta peräisin olevan symbiootti antaa hänelle yliluonnolliset voimat niin kauan kuin pysyy kiinnitettyneenä häneen.
Sony päätti maaliskuussa elvyttää ideansa Venom-elokuvan toteuttamisesta. Vuosi myöhemmin Scott Rosenberg ja Jeff Pinkner työstivät elokuvalle käsikirjoitusta. Toukokuussa 2017 Sony julkisti Tom Hardyn olevan valittu näyttelemään Eddie Brockia / Venomia ja Ruben Fleischerin olevan kiinnitetty elokuvan ohjaajaksi. Kelly Marcel liittyi myöhemmin myös elokuvan käsikirjoittajiin. Kuvaukset alkoivat lokakuussa 2017 ja päättyivät tammikuussa 2018, ja ne sijoittuivat Atlantaan, New Yorkiin ja San Franciscoon. Elokuva sai ensi-iltansa 5. lokakuuta 2018.
Elokuvat > Venom: Let There Be Carnage (2021)

Eddie Brock yrittää edelleen sopeutua elämäänsä Venomin isäntäkehona ja aikoo elvyttää journalistin uransa haastattelemalla sarjamurhaaja Cletus Kasadyä, joka kuitenkin pakenee vankiTekijäa ja tulee uuden symbiootin, Carnagen, isännäksi.
Woody Harrelson esiintyi Cletus Kasadyn / Carnagen roolissa Venomin lopputekstien välissä nähdyssä kohtauksessa, johdatuksena elokuvan jatko-osaan. Tammikuussa 2019 Marcelin vahvistettiin palaavan käsikirjoittajaksi ja Hardyn vahvistettiin palaavan pääosan esittäjäksii. Fleischer ei palannut ohjaajaksi, koska oli kiireinen ohjatessaan elokuvaa Zombieland: Double Tap (2019). Andy Serkis palkattiin ohjaajaksi elokuussa 2019. Kuvaukset alkoivat Englannissa marraskuussa 2019 ja kestivät helmikuuhun 2020 asti, lisäkuvausten sijoittuessa San Franciscoon. Venom: Let There Be Carnage saa ensi-iltansa 1. lokakuuta 2021.
Elokuvat > Morbius (2022)

Harvinaisesta verisairaudesta kärsivä Michael Morbius ajautuu parannuskeinoa etsiessään eräänlaiseen vampirismin muotoon.
Salaa toteutetun kehitysprosessin kautta Matt Sazama ja Burk Sharpless kirjoittivat käsikirjoituksen elokuvasta, joka perustuu Morbiukseen, Elävään Vampyyriin. Kesäkuussa 2018 Jared Leton ilmoitettiin  olevan valittu pääosan esittäjäksi ja Daniel Espinosan ilmoitettiin ohjaavan elokuva. Kuvaukset alkoivat Lontoossa helmikuussa 2019, ja niiden ilmoitettiin päättyneen kesäkuussa 2019. Tammikuussa 2020 Art Marcumin ja Matt Hollowayn paljastettiin osallistuneen myös käsikirjoituksen tekemiseen. Morbius saa ensi-iltansa 1. huhtikuuta 2022.
Elokuvat > Madame Web (2024)

Cassandra ”Cassie” Webb joutuu kohtaamaan menneisyytensä, yrittäessään suojella kolmea naista, joilla on edessään suuri tulevaisuus, vaaralliselta viholliselta.
Matt Sazaman ja Burk Sharplessin saatua valmiiksi työnsä Morbiuksen parissa, Sony palkkasi heidät syyskuussa 2019 tekemään käsikirjoituksen Madame Webistä kertovaan elokuvaan. Toukokuussa 2020 S. J. Clarkson palkattiin elokuvan ohjaajaksi. Helmikuussa 2022 Dakota Johnson osallistui neuvotteluihin elokuvan pääroolista, ja hänen roolivalintansa vahvistettiin saman vuoden huhtikuussa. Kuvaukset alkoivat heinäkuussa, ja sijoittuivat Bostoniin, eri puolille Massachusettsia. sekä New Yorkiin. Kuvaukset saatiin päätökseen vuoden 2022 loppuun. Clarkson kreditoitiin myös yhdeksi elokuvan käsikirjoittjista Sazaman, Sharplessin ja Claire Parkerin ohella. Madame Web sai ensi-iltansa 14. helmikuuta 2024.
Elokuvat > Venom: The Last Dance (2024)

Elokuussa 2018 Hardy vahvisti, että oli allekirjoittanut sopimuksen kolmessa Venom-elokuvassa näyttelemisestä. Andy Serkis ilmaisi syyskuussa 2021 halunsa ohjata kolmannen Venom-elokuvan, ja myöhemmin joulukuussa Pascal sanoi, että elokuva oli suunnitteluvaiheessa. Sony vahvisti virallisesti CinemaConissa huhtikuussa 2022, että elokuva oli tekeillä. Kesäkuussa, Hardy paljasti Kelly Marcelin käsikirjoittavan elokuvan yhdessä hänen kanssaan. Lokakuussa paljastettiin, että Marcel myös itse ohjaa elokuvan. Venom: The Last Dance sai ensi-iltansa 25. lokakuuta 2024.
Elokuvat > Kraven the Hunter (2024)

Richard Wenk palkattiin elokuussa 2018 käsikirjoittamaan elokuva Kraven Saalistajasta. Art Marcum ja Matt Holloway tekivät uuden käsikirjoituksen elokuvalle elokuussa 2020, ja J. C. Chandor osallistui neuvotteluihin ohjaajan paikasta. Hänet vahvistettiin elokuvan ohjaajaksi toukokuussa 2021, jolloin Aaron Taylor-Johnson oli valittu pääosan esittäjäksi. Kraven the Hunter sai ensi-iltansa 13. joulukuuta 2024.
Televisiosarjat

| Sarja | Tuotantokausi | Tuotantokausi | Jaksot | Alkuperäinen julkaisu> Alkoi | Alkuperäinen julkaisu> Päättyi | Alkuperäinen julkaisu> Verkko | Showrunner | Status |
| --- | --- | --- | --- | --- | --- | --- | --- | --- |
| Spider-Noir |  | 1 | 8 | Ei tiedossa | Ei tiedossa | MGM+ | Oren Uziel ja Steve Lightfoot | Kuvattavana |
Televisiosarjat > Spider-Noir

Ikääntynyt ja onneton 1930-luvun New Yorkissa asuva yksityisetsivä, joka oli ennen kaupungin ainoa supersankari, kamppailee menneisyytensä kanssa.
Helmikuussa 2023, Sony ja Amazon Studios alkoivat toteuttaa Hämähäkkimies Noiriin keskittyvää televisiosarjaa, Oren Uzielin toimiessa sarjan käsikirjoittajana sekä Pascalin, Phil Lordin ja Christopher Miller ohella myös yhtenä vastaavista tuottajista. Sarjan kehitystyö keskeytettiin toukokuussa käsikirjoittajien lakon 2023 vuoksi, mutta se jatkui jälleen lakon päätyttyä. Lord ja Miller pitivät mahdollisena, että Nicolas Cage, joka ääninäytteli hahmoa animaatioelokuvassa Kohti hämähäkkiversumia, tulisi esittämään sarjan pääosaa. Joulukuussa, Steve Lightfoot palkattiin sarjan toiseksi showrunneriksi ja vastaavaksi tuottajaksi Uzielin ohelle, ja Cage osallistui helmikuussa 2024 neuvotteluihin sarjan pääosan esittämisestä. Toukokuussa 2024, sarja tilattiin virallisesti nimellä Noir, ja samalla vahvistettiin Cagen roolivalinta, minkä lisäksi Harry Bradbeer oli liittynyt sarjan kahden ensimmäisen jakson ohjaajaksi sekä yhdeksi vastaavista tuottajista. Saman vuoden heinäkuussa, sarjan nimi muutettiin muotoon Spider-Noir, jotta sarjassa korostuisi enemmän sen yhteys Hämähäkkimies-universumiin. Kuvaukset alkoivat Los Angelesissa, elokuussa 2024. Spider-Noir koostuu kahdeksasta jaksosta, jotka tullaan julkaisemaan Yhdysvalloissa MGM+:ään sekä maailmanlaajuisesti myös Amazon Prime Videoon.
Spider-Noir sijoittuu 1930-luvun New Yorkiin, vaihtoehtoisessa universumissa.
Televisiosarjat > Silk: Spider Society

Kesäkuun 2018 lopulla, Sony ja Amy Pascal olivat alkaneet kehitellä Cindy Mooniin / Silkiin perustuva elokuvaa, Tiffany Espensenin näyteltyä hahmoa aiemmin Marvel Cinematic Universessa. Vuoden 2019 lopulla, idea päätettiinkin muuttaa televisiosarjaksi, Pascalin ollessa yhä mukana tuottajana. Syyskuussa 2020, Lauren Moon oli osallistunut sarjan käsikirjoittamiseen. Marraskuussa 2022, sarjan viralliseksi nimeksi paljastettiin Silk: Spider Society, ja samalla Angela Kang liittyi mukaan sarjaan showrunneriksi, sekä Pascalin, Lordin ja Millerin ohella myös yhdeksi vastaavista tuottajista. Sarjan oli tarkoitus kertoa Cindy Moonin vaiheista sen jälkeen, kun radioaktiivinen hämähäkki puraisee häntä ja hän karkaa vankiTekijäa etsiäkseen perheensä.  Kehitystyö keskeytettiin väliaikaisesti toukokuussa 2023 käsikirjoittajien lakon vuoksi, ja helmikuussa 2024, sarjan idea oli muutettu enemmän miespuoliseen yleisöön vetoavaksi. Amazon päätti kuitenkin, ettei etene sarjan kanssa tuotantoon, koska oli pyytänyt, että sarja keskittyisi vähemmän Silkiin. Sarjan oikeudet palasivat Sonylle, joka alkoi kaupitella sarjaa muille verkoille.
Näyttelijät ja hahmot

| Hahmo> Hahmo.Ensiesiintyminen: Venom | Elokuvat> Venom (2018).Ensiesiintyminen: Venom | Elokuvat> Venom:Let There Be Carnage (2021).Ensiesiintyminen: Venom | Elokuvat> Morbius (2022).Ensiesiintyminen: Venom | Elokuvat> Madame Web (2024).Ensiesiintyminen: Venom | Elokuvat> Venom:The Last Dance (2024).Ensiesiintyminen: Venom | Elokuvat> Kraven the Hunter (2024).Ensiesiintyminen: Venom | Televisiosarjat> Spider-Noir.Ensiesiintyminen: Venom |
| --- | --- | --- | --- | --- | --- | --- | --- |
| Eddie BrockVenom | Tom Hardy | Tom Hardy |   |   |   |   |   |
| Carlton Drake Riot | Riz Ahmed |   |   |   |   |   |   |
| Cletus KasadyCarnage | Woody Harrelson | Woody Harrelson |   |   |   |   |   |
| Dan Lewis | Reid Scott | Reid Scott |   |   |   |   |   |
| Dora Skirth | Jenny Slate |   |   |   |   |   |   |
| Roland Treece | Scott Haze |   |   |   |   |   |   |
| Anne Weying | Michelle Williams | Michelle Williams |   |   |   |   |   |
Ensiesiintyminen: Venom: Let There Be Carnage
| Patrick Mulligan |   | Stephen Graham |   |   |   |   |   |
| Frances Barrison Shriek |   | Naomie Harris |   |   |   |   |   |
Ensiesiintyminen: Morbius
| Martine Bancroft |   |   | Adria Arjona |   |   |   |   |
| Lucien / Milo |   |   | Matt Smith |   |   |   |   |
| Michael Morbius |   |   | Jared Leto |   |   |   |   |
| Alberto Rodriguez |   |   | Al Madrigal |   |   |   |   |
| Simon Stroud |   |   | Tyrese Gibson |   |   |   |   |
Ensiesiintyminen: Madame Web
| Julia Carpenter Hämähäkkinainen |   |   |   | Sydney Sweeney |   |   |   |
| Mattie Franklin Hämähäkkinainen |   |   |   | Celeste O’Connor |   |   |   |
| Anya Corazon Araña |   |   |   | Isabela Merced |   |   |   |
| Ezekiel Sims |   |   |   | Tahar Rahim |   |   |   |
| Mary Parker |   |   |   | Emma Roberts |   |   |   |
| Ben Parker |   |   |   | Adam Scott |   |   |   |
| Cassandra WebbMadame Web |   |   |   | Dakota Johnson |   |   |   |
Ensiesiintyminen: Kraven the Hunter
| Sergei KravinoffKraven Saalistaja |   |   |   |   |   | Aaron Taylor-Johnson |   |
| Dimitri SmerdyakovKameleontti |   |   |   |   |   | Fred Hechinger |   |
Ensiesiintyminen: Spider-Noir
| Hämähäkkimies Noir |   |   |   |   |   |   | Nicolas Cage |
| Joseph ”Robbie” Robertson |   |   |   |   |   |   | Lamorne Morris |
Vastaanotto > Budjetit ja tuotot

| Elokuva> Elokuva.Ensimmäinen vaihe | Ensi-ilta Suomessa> Ensi-ilta Suomessa.Ensimmäinen vaihe | Tuotto> Yhdysvallat ja Kanada.Ensimmäinen vaihe | Tuotto> Muu maailma.Ensimmäinen vaihe | Tuotto> Maailmanlaajuisesti.Ensimmäinen vaihe | Budjetti> Budjetti.Ensimmäinen vaihe | Viitteet> Viitteet.Ensimmäinen vaihe | Ensimmäinen vaihe | Ensimmäinen vaihe |
| --- | --- | --- | --- | --- | --- | --- | --- | --- |
| Venom | 5. lokakuuta 2018 | $213 515 506 | $642 569 645 | $856 085 151 | $100 miljoonaa |  |  |  |
| Venom: Let There Be Carnage | 22. lokakuuta 2021 | $213 550 366 | $288 500 000 | $502 050 366 | $110 miljoonaa |  |  |  |
| Morbius | 1. huhtikuuta 2022 | $73 318 389 | $90 000 000 | $163 318 389 | $75 miljoonaa |  |  |  |
| Madame Web | 14. helmikuuta 2024 | $43 817 106 | $56 681 658 | $100 498 764 | $100 miljoonaa |  |  |  |
| Venom: The Last Dance | 25. lokakuuta 2024 | $139 755 882 | $339 130 756 | $478 886 638 | $120 miljoonaa |  |  |  |
| Kraven the Hunter | 13. joulukuuta 2024 | $25 026 310 | $36 960 862 | $61 987 172 | $130 miljoonaa |  |  |  |
| Yhteensä | Yhteensä | $708 983 559 | $1 453 842 921 | $2 162 826 480 | $635 miljoonaa |  |  |  |
Andrei Melnitšenko

| Andrei Melnitšenko> Андрей Мельниченко |
| --- | --- |
 Andrei Melnitšenko vuonna 2012.
Henkilötiedot
Syntynyt: 8. maaliskuuta 1972 (ikä 52)
Kansalaisuus:  Venäjä
Ammatti:  liikemies
Andrei Melnitšenko (ven. Андрей Мельниченко, valkoven. Андрэй Мельнічэнка, s. 8. maaliskuuta 1972) on venäläinen liikemies. Hän työskentelee SUEK:n (СУЭК, Siberian Coal Energy Company) ja EuroChemin hallituksen puheenjohtajana.
Melnitšenko opiskeli fysiikkaa Moskovan yliopistossa, mutta jätti opintonsa kesken 1991, alkoi myydä tietokoneita ja perusti valuutanvaihtoketjun. Vuonna 1993 hän perusti MDM-pankin. MDM hoiti muun muassa Roman Abramovitšin rahaliikennettä. Vuonna 2000 Melnitšenko alkoi Sergei Popovin kanssa koota kemikaali-, hiilikaivos- ja terästeollisuusimperiumia. Vuonna 2006 Melnitšenko myi teräsputkia valmistavan TMK:n Dmitri Pumpjanskille. Melnitšenko myi osuutensa MDM:stä Popoville ja sai vastineeksi osuuden EuroChemista, Venäjän suurimmasta lannoitteiden tuottajasta. Hiilentuottaja SUEK on edelleen (2008) heidän yhteisomistuksessaan. Melnitšenko on myös hankkinut osuuden saksalaisesta lannoitetuottaja K+S Groupista ja Gazpromin kanssa osan Venäjän sähköverkosta.
Vuonna 2005 Melnitšenko meni naimisiin serbialaisen mallin ja laulajan Aleksandra o.s. Kokotovićin (s. 1977) kanssa.
Melnitšenko omistaa "A"-nimisen huvipurren.
Kurt Gödel

| Kurt Gödel |
| --- | --- |
 Kurt Gödel vuonna 1925
Henkilötiedot
Syntynyt: 28. huhtikuuta 1906 Brünn, Määri, Itävalta-Unkari
Kuollut: 14. tammikuuta 1978 (71 vuotta) Princeton, New Jersey, Yhdysvallat
Kansalaisuus:  itävaltalais-yhdysvaltalainen
Koulutus ja ura
Tutkinnot:  Wienin yliopisto
Väitöstyön ohjaaja:  Hans Hahn
Instituutti:  Institute for Advanced Study
Tutkimusalue:  matematiikka
Tunnetut työt:  Gödelin epätäydellisyyslause
Palkinnot:  Albert Einstein -palkinto (1951) National Medal of Science (1974)
 Nimikirjoitus
Kurt Friedrich Gödel [kuːɐt ˈfʀːtʀɪç gøːdl] (28. huhtikuuta 1906 Brünn – 14. tammikuuta 1978 Princeton) oli itävaltalais-yhdysvaltalainen matemaatikko ja filosofi, jota pidetään yhtenä kaikkien aikojen merkittävimmistä loogikoista. Häntä on kuvattu ”suurimmaksi loogikoksi Aristoteleen jälkeen”. Laajimmin hänet tunnettaneen epätäydellisyyslauseestaan, joka mullisti matematiikan tutkimuksen ja jolla on ollut vaikutusta myös luonnontieteisiin ja filosofiaan. Gödelin työn merkitys tunnustetaan niin tietotekniikan, tekoälytutkimuksen kuin kosmologiankin piireissä. Gödel julkaisi vain vähän tieteellisiä töitä, mutta hänen harvat julkaisunsa olivat erityisen merkityksellisiä varsinkin matematiikan alalla.lähde?
Elämä

Itävaltalainen Gödel vaikutti Euroopassa asuessaan Wienin piirissä, jossa filosofit ja luonnontieteilijät kiistelivät totuuden olemuksesta. Gödel avioitui Adele Porkertin kanssa vuonna 1938. Toisen maailmansodan alettua Gödel katsoi parhaimmaksi paeta natseja matkustamalla vaimonsa kanssa Venäjän ja Japanin kautta Yhdysvaltoihin. Uudessa kotimaassaan hän asettui New Jerseyn Princetoniin ja aloitti työt Institute for Advanced Studyssa. Gödel asui vaimonsa kanssa New Jerseyssä loppuelämänsä. Yhdysvalloissa Gödel vetäytyi omiin oloihinsa ja karttoi julkisuutta. Princetonin vuosinaan Gödel ystävystyi Albert Einsteinin kanssa. Einstein hakeutui Gödelin seuraan ja piti tätä vertaisenaan.lähde?
Gödel kärsi elämänsä aikana mielenterveysongelmista ja vainoharhaisuudesta. Hän pelkäsi tulevansa myrkytetyksi ja suostui syömään vain vaimonsa maistamaa ruokaa. Vaimon sairastuttua ja jouduttua sairaalahoitoon Gödel lakkasi syömästä ja kuoli lopulta aliravitsemukseen.